Stander deel van Ierse toekenningsbendeCJ Stander. Foto: Twitter. Vir die derde keer in ses jaar het CJ Stander met die gesogte toekenning as Munster se speler van die jaar weggestap. Die 30-jarige losvoorspeler het 11 keer vir die span uitgedraf, terwyl hy ’n skittervertoning teen Saracens gelewer het – ’n kragmeting waarin hy as die speler van die wedstryd aangewys is. “Jy kan in enige situasie op CJ reken en hy het onder meer die bal vir 120 keer in ses Kampioenskapwedstryde gedra,” het Munster op sy webwerf geskryf. “Sy vertonings is in elke wedstryd van hoogstaande gehalte en sy werketiek het geen gelyke op provinsiale en internasionale vlak nie.” Daarbenewens is hy saam met Gregory Alldritt (Frankryk), Antoine Dupont (Frankryk), Romain Ntamack (Frankryk), Ben Youngs (Engeland) en Maro Itoje (Engeland) as die beste speler in die afgelope Sesnasiesreeks benoem. ???? #MunsterAwards20 Congratulations to @CJStander on winning the Munster Rugby Men's Player of the Year award for a record 3rd time in six years ???? ???? ????#SUAF ???? — Munster Rugby (@Munsterrugby) November 2, 2020 Stander was die speler van die wedstryd teen Skotland en Wallis, terwyl hy die meeste omgekeerde besit in die reeks vir sy span bewerkstellig het. Die George-boorling het in 52 wedstryde vir die Blou Bulle gespeel voordat hy sy heil in Ierland gaan soek het. Hy was ook ’n paar keer vir Suid-Afrika se o.18- en o.20-span in aksie en sal na verwagting een van die Britse en Ierse Leeus se gevaarmanne in hul komende Afrika-safari wees.